turjo4nis/wikipedia-bn-dump-20250701 huggingface dataset:
বীরেন্দ্রনাথ দাশগুপ্ত

বীরেন্দ্রনাথ দাশগুপ্ত (১৩ মে ১৮৮৮ ― ৫ জানুয়ারি ১৯৭৪) ছিলেন একজন প্রবাসী ভারতীয় বিপ্লবী। তিনি জলপাইগুড়িতে জন্মগ্রহণ করেন। তাঁর পিতা ঈশানচন্দ্র দাশগুপ্ত ছিলেন জলপাইগুড়ি জেলার লব্ধপ্রতিষ্ঠ উকিল।

ছাত্র রাজনীতি 
জলপাইগুড়ি জেলা স্কুলের ছাত্র থাকাকালীন তিনি ১৯০৫ সালে স্বদেশী আন্দোলনে যোগ দেন স্বেচ্ছাসেবক হিসেবে। বিলিতি কাপড় পোড়ানোর জন্যে প্রধান শিক্ষক অন্য এক ছাত্রকে বেত্রদন্ড দিলে তার প্রতিবাদে তিনি স্কুল ত্যাগ করেন ও কলকাতায় আসেন। ১৯০৬ সালে জাতীয় শিক্ষা পরিষদের পরিচালনাধীন শিক্ষালয়ে (বর্তমান যাদবপুর বিশ্ববিদ্যালয়) যোগ দেন। ছাত্রাবস্থায় অরবিন্দ ঘোষ ছাড়াও বিনয় সরকার, সতীশচন্দ্র মুখার্জী, রাধাকুমুদ বন্দ্যোপাধ্যায়কে শিক্ষক হিসেবে পান এবং ভূপেন্দ্রনাথ দত্তের সাহচর্যে বিপ্লবী রাজনীতিতে আকৃষ্ট হন। ইলেক্ট্রিকাল ইঞ্জিনিয়ারিং পড়ার জন্যে মেধাবী বীরেন্দ্রনাথ স্কলারশিপ পেয়ে আমেরিকা যাত্রা করেন এবং পার্ডু বিশ্ববিদ্যালয় থেকে ডিগ্রী পান।

প্রথম বিশ্বযুদ্ধে বিপ্লবী তৎপরতা 
প্রথম বিশ্বযুদ্ধের শুরুতে আমেরিকা প্রবাসী ভারতীয় বিপ্লবীদের সাথে যোগ দেন এবং গোপনে জার্মান রাষ্ট্রদূতের সাথে যোগাযোগ করে 'মির্জা আলি হায়দার' ছদ্মনামে পাসপোর্ট নিয়ে দুঃসাহসিক পথে রটারডেম হয়ে বার্লিন আসেন ১৯১৪ এর শেষার্ধে। সেখানে সামরিক শিক্ষায় শিক্ষিত হন। মানবেন্দ্রনাথ রায়, ভূপেন্দ্রনাথ দত্তের সাথে তৃতীয় কমিউনিস্ট আন্তর্জাতিকের অধিবেশনে মস্কো গেছিলেন তিনি।

যুদ্ধক্ষেত্রে 
বার্লিন কমিটির অন্যতম প্রধান মৌলানা বরকতুল্লাহর সেক্রেটারি হিসেবে আলেপ্পো ও জেরুজালেম যান। ব্রিটিশ বাহিনীর বিরুদ্ধে সশস্ত্র যুদ্ধে তুর্কি সেনাবাহিনীর হয়ে লড়াই করেছেন বীরেন্দ্রনাথ দাশগুপ্ত। নিজ কৃতিত্ববলে তিনি মেজর হন এবং সুয়েজ খাল রক্ষার লড়াইতে আহত হন। দিনের পর দিন জল না খেয়ে মরুভূমিতে লড়াই করতে করতে অসুস্থ হয়ে পড়েছিলেন। তাকে উদ্ধার করে আনেন ভূপেন্দ্রনাথ দত্ত ও বীরেন চট্টোপাধ্যায়।

লেখালিখি 
যুদ্ধে আহত হওয়ার পর তিনি সুইজারল্যাণ্ডে সাত বছর অতিবাহিত করেছেন ব্যবসায়। জার্মান ব্যবসায়ীর সাথে ইন্দো-সুইস ট্রেডিং কোম্পানি স্থাপন করেছিলেন ১৯২১ সালে। এসময় লেখালিখির কাজেও রত ছিলেন। ভারতের রাজনৈতিক ও অর্থনৈতিক অবস্থা বিশ্লেষণ করে তার একাধিক প্রবন্ধ বিখ্যাত Nue Zuricher Zeitung পত্রিকায় প্রকাশিত হয়েছে।

দেশে প্রত্যাবর্তন 
১৯২৪ সালে দেশে ফিরলেও ব্রিটিশ পুলিশের তাড়ায় তাকে আবার জার্মানি চলে যেতে হয়। ১৯৩৭ সালে হিটলারের রোষানলে পড়ে একমাস হামবুর্গের আন্ডারগ্রাউন্ড সেলে কাটাতে হয়।

সমাজসেবা 
দ্বিতীয় বিশ্বযুদ্ধের পর ভারতবর্ষে আবার ফিরে আসেন তিনি, তবে আর সক্রিয় ভাবে রাজনৈতিক আন্দোলনে অংশগ্রহণ করেননি তবু স্বাধীনতা সংগ্রামীদের যথাযথ সাহায্য করতেন। ১৯৫০ সালে নদীয়াতে একটি সর্বোদয় আশ্রম প্রতিষ্ঠা করেছিলেন সেবামূলক উদ্দেশ্যে। বিনয় সরকার ইনস্টিটিউট অফ সোশাল সায়েন্সে'র প্রতিষ্ঠাতা পরিচালক ছিলেন।

তথ্যসূত্র 

১৮৮৮-এ জন্ম
১৯৭৪-এ মৃত্যু
ভারতীয় বিপ্লবী
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
জলপাইগুড়ি জেলার ব্যক্তি
যাদবপুর বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া কন্ডর

ক্যালিফোর্নিয়া কন্ডর (Gymnogyps californianus) হচ্ছে নতুন বিশ্ব শকুন, উত্তর আমেরিকার সব থেকে বড় ভূমির পাখি। ১৯৮৭ সালে তারা বন্য পরিবেশ থেকে বিলুপ্ত হয়ে যায় অথবা শিকারীদের হাতে ধরা পড়ে। এরা পূনরায় উত্তর আরিজোনা এবং দক্ষিণ উটাহ, মধ্য ও দক্ষিণ ক্যালিফোর্নিয়া উপকূলের পর্বতে এবন উত্তরের বাজা ক্যালিফোর্নিয়াতে বংশবিস্তার করে। এরা উত্তর আমেরিকার সব থেকে ভারী পাখি। পৃথিবীর দীর্ঘজীবী পাখিদের মধ্যে ক্যালিফোর্নিয়া শকুন অন্যতম, এদের জীবনকাল ৬০ বছর পর্যন্ত হতে পারে। এরা পৃথিবীর বিরলতম পাখি দলের সদস্য, ২০১৫ সাল পর্যন্ত ৪৩৫ টি ক্যালিফোর্নিয়া শকুন বন্দী অথবা মুক্ত অবস্থায় বেঁছে ছিলো
। শিকার, বিষ প্রয়োগ, বাসস্থান ধ্বংসের কারণে ২০ শতকে এদের সংখ্যা কমতে শুরু করেছে।

শ্রেণিবিন্যাস
১৭৯৭ সালে ইংরেজ প্রকৃতিবিদ জর্জ শ ক্যালিফোর্নিয়া কন্ডরের নামকরণ করেন Vultur californianus। প্রথমদিকে এদেরকে আন্দিয়ান কন্ডর এর সাথে একই গোত্রে স্থান দেওয়া হয়। কিন্তু আন্দিজের শকুনের সাথে মার্কিং, পাখার পরিমাপে, খাদ্যাভ্যাসে কিছুটা পার্থক্য পরিলক্ষিত হওয়ায় এদেরকে বর্তমান গোত্রে স্থানান্তরিত করা হয়। এদের জেনেরিক না Gymnogyp এসেছে গ্রীক শব্দ gymnos/γυμνος থেকে যার অর্থ নগ্ন এবং gyps/γυψ অর্থ শকুন। এদের প্রজাতি নাম ক্যালিফোর্নিয়াস এসেছে ক্যালিফোর্নিয়া থেকে। কন্ডর শব্দটি এসেছে কুইচুয়া ভাষার কুন্তুর থেকে।

বর্ণনা
প্রাপ্তবয়স্ক ক্যালিফোর্নিয়া শকুনের আয়ের রঙ কালো, দুই ডানার নিচের পাশে ত্রিকোনাকার সাদা ব্যান্ড। এদের পা ও পায়ের পাতা ধূরস, আইভরি রঙের চঞ্চু, গলার কাছে বিশেষ ধরনের কালো পাখনা, চোখ বাদামী লাল।

বাসস্থান
এই শকুনেরা পাথুরে গুল্মভূমিতে, ক্যালিফোর্নিয়ায় জংগলে এবং ওক সাভানায় বাস করে। এরা ক্লিফ অথবা বড় গাছে বাসা বাঁধে। এদের পরিভ্রমনের এলাকা সুবিশাল, একেকটি পাখি মৃত গলা পশুর সন্ধানে ২৫০ কিলোমিটার পর্যন্ত ভ্রমণ করে। এই পাখির জন্য দুটো স্যানচুয়ারি উৎসর্গ করা হয়েছে। এর একটি স্যান রাফায়েল উইলডারনেসের সিসকুয়ক কন্ডর স্যানচুয়ারি এবং লস প্যাড্রেস জাতীয় বনের সেসপে কন্ডর স্যানচুয়ারি।

স্বভাব
এরা ১৫,১০০ ফুটের উপর দিয়ে ৯০ কিলোমিটার/ঘণ্টা বেগে উড়তে পারে। এরা ৬০ বছর পর্যন্ত বাঁচে। মানুষ ছাড়াও এদের আরো কিছু প্রাকৃতিক শত্রু আছে। শকুন ঘন ঘন গোছল করে, নিজেদের পাখনা সাফ করতে এরা দিনের মধ্য কয়েক ঘণ্টা ব্যয় করে। এরা মৃত পশু খায়। ক্যারিয়নের সন্ধানে এরা ২৫০ কিলোমিটার পর্যন্ত উড়ে বেড়ায়।

চিত্রশালা

তথ্যসূত্র

বহিঃসংযোগ

U.S. Fish and Wildlife California Condor Recovery Program
Ventana Wildlife Society including the Live Condor cam at Bigsur.
Peregrine Fund
Condor Watch The Condor Watch crowdsourcing project, started April 2014.
Vulture Territory Facts and Characteristics: ক্যালিফোর্নিয়া শকুন
BirdLife Species Factsheet 
 পিনাকল জাতীয় পার্ক শকুন প্রকল্প 
 Hunting with Non-Lead
California Department of Fish and Game: Get the Lead Out 
 ক্যালিফোর্নিয়া শকুন , ইন্টারনেট বার্ড কালেকশান
শকুনের বাস্তুসংস্থান

শকুন
মেক্সিকোর পাখি
১৭৯৭-এ বর্ণিত পাখি
মার্কিন যুক্তরাষ্ট্রের পাখি
নটর ডেম

নটর ডেম বলতে নিচের বিষয়গুলি নির্দেশ করতে পারে:

নটর ডেম () যিশুখ্রিষ্টের মা মেরির একটি ফরাসি নাম। এর অর্থ আমাদের কর্ত্রী।

ভূগোল
 নটর ডেম, ইন্ডিয়ানা - মার্কিন যুক্তরাষ্ট্রের ইন্ডিয়ানা অঙ্গরাজ্যের শহর

শিক্ষা প্রতিষ্ঠান

মহাবিদ্যালয় 
 নটর ডেম কলেজ, ঢাকা - ঢাকার কলেজ
 নটর ডেম কলেজ ময়মনসিংহ - ময়মনসিংহের কলেজ

বিশ্ববিদ্যালয় 
 নটর ডেম বিশ্ববিদ্যালয় বাংলাদেশ - বাংলাদেশের বেসরকারি বিশ্ববিদ্যালয়
 নটর ডেম কলেজ (যুক্তরাষ্ট্র) - মার্কিন যুক্তরাষ্ট্রের উচ্চশিক্ষা প্রতিষ্ঠান
 নটর ডেম বিশ্ববিদ্যালয় হাইতি – হাইতির পর্তোপ্রাঁসে অবস্থিত একটি রোমান ক্যাথলিক বিশ্ববিদ্যালয়

গির্জা 
 নটর ডেম ক্যাথেড্রাল (বা,‌ নোত্র্‌ দাম দ্য পারি) – ফ্রান্সের প্যারিসে অবস্থিত একটি ঐতিহাসিক ক্যাথেড্রাল
কালাপানি নদী

কালাপানি নদী  বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৪৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালাপানি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৮।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

গাইবান্ধা জেলার নদী
সাঘাটা উপজেলা
কালুদাহা নদী

কালুদাহা নদী বা জলজপিয়া নদী  বাংলাদেশের উত্তর-পশ্চিমাঞ্চলের সিরাজগঞ্জ জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালুদাহা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৯।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সিরাজগঞ্জ জেলার নদী
রায়গঞ্জ উপজেলা
উল্লাপাড়া উপজেলা
কুমলাল নদী

কুমলাল নদী বা নাউতারা নদী  বাংলাদেশের উত্তর-পশ্চিমাঞ্চলের নীলফামারী জেলার একটি নদী। নদীটির দৈর্ঘ্য ৫৯ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালুদাহা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২০।

প্রবাহ
এই নদী টি নীলফামারী জেলার ডিমলা উপজেলার নাউতারা ইউনিয়নের মধ্য দিয়ে প্রবাহিত হয় এবং সেখান থেকেই এর নামকরণ হয় নাউতারা নদী।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নীলফামারী জেলার নদী
ডিমলা উপজেলা
জলঢাকা উপজেলা
কুরুম নদী

কুরুম নদী ভারত এবং বাংলাদেশের একটি আন্তঃসীমান্ত নদী। এটি ভারতের পশ্চিমবঙ্গের দার্জিলিং জেলা এবং বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কুরুম নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২১।

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

পঞ্চগড় জেলার নদী
পঞ্চগড় সদর উপজেলা
বোদা উপজেলা
দার্জিলিং জেলার নদী
খালসিডিঙ্গি নদী

খালসিডিঙ্গি নদী বাংলাদেশের উত্তর-পশ্চিমাঞ্চলের রাজশাহী জেলার একটি নদী। নদীটির দৈর্ঘ্য ৫১ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খালসিডিঙ্গি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২৪।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

রাজশাহী জেলার নদী
নাটোর জেলার নদী
বাঘা উপজেলা
লালপুর উপজেলা
বড়াইগ্রাম উপজেলা
গদাই নদী

গদাই নদী বাংলাদেশের উত্তর-পশ্চিমাঞ্চলের নাটোর জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গদাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২৫।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নাটোর জেলার নদী
নাটোর সদর উপজেলা
সিংড়া উপজেলা
গর্ভেশ্বরী নদী

গর্ভেশ্বরী নদী বা গাবুড়া নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। গর্ভেশ্বরী আত্রাই নদীর একটি আন্তঃশাখা। নদীটির দৈর্ঘ্য ২৫ কিলোমিটার, গড় প্রস্থ ২৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গর্ভেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২৬।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

দিনাজপুর জেলার নদী
দিনাজপুর সদর উপজেলা
কাহারোল উপজেলা
বোহেমীয় ওয়াক্সউইং

বোহেমীয় ওয়াক্সউইং (বৈজ্ঞানিক নাম: Bombycilla garrulus) হচ্ছে প্যাসারিন জাতের পাখি যারা ইউরেশিয়ার উত্তরাঞ্চলের জঙ্গলে এবং উত্তর আমেরিকায় বাস করে। এদের পালকে লাল মোমের মত আভা থাকায় এদের ইংরেজি নাম এরকম। আকার এবং পাখনার পার্থক্যের কারণে এরা সিডার ওয়াক্সউইং এবং জাপানী ওয়াক্সউইং থেকে আলাদা পাখি।

শ্রেণীবিন্যাস
ওয়াক্সউইং বম্বিসিলিডি পরিবারের ছোট লেজের পাখি। ক্যারোলাস লিনিয়াস ১৭৫৮ সালে তার সিস্টেমা ন্যাচারাই গ্রন্থে এদেরকে উল্লেখ করেন Lanius Garrulus নামে। ১৮০৮ সালে লুই জ্য পিয়েরে ভিয়েইল্লট এদেরকে বর্তমান গোত্র বোম্বিসিল্লাতে স্থানান্তরিত করেন। গোত্র নাম বোম্বিসিল্লা এসেছে গ্রীক শব্দ বোমবাক্স থেকে যার অর্থ সিল্ক এবং আধুনিক লাতিন সিল্লা থেকে যার অর্থ লেজ।

বর্ণনা
বোহেমিয় ওয়াক্সউইং এর দৈর্ঘ্য ১৯-২৩ সেমি এবং ডানার বিস্তৃতি ১২.৬-১৪ সেমি এবং গড় ওজন ৫৫ গ্রাম। এদের লেজ খাঁটো। এরা পরিচর্যার মাধ্যমে এদের নরম ঘন পালককে সবসময় ভালো অবস্থায় রাখে।

বাসস্থান
এরা ইউরেশিয়ার উত্তরাঞ্চলে এবং উত্তর আমেরিকায় বাস করে। ইউরেশিয়া তে এরা গাছেই বাসা বাঁধে। এরা অভিবাসী ধরনের পাখি। খাবার থাকলে এরা থাকে। খাবার ফুরিয়ে গেলে এরা এলাকা ছেড়ে চলে যায়।

স্বভাব
ফেব্রুয়ারি/মার্চে এরা এদের শীতকালীন আবাস থেকে ফিরতে শুরু করে। উত্তরাঞ্চলের পাখিরা এপ্রিল/মে'র আগে নিজেদের আবাসভূমিতে ফিরতে পারে না। এরা জুন থেকে জুলাইয়ের মধ্যে বাসা বাঁধে। ভালো বাসা বাঁধার জায়গা পেলে কয়েক জোড়া পাখি পাশাপাশি বাসা বাঁধে। এরা -৭ টি ডিম পাড়ে। স্ত্রী পাখি ১৩/১৪ দিন একাই ডিমে তা দেয়। পুরুষ পাখিটি স্ত্রী পাখিটির জন্য খাবার নিয়ে আসে।

তথ্যসূত্র

বহিঃসংযোগ

Bohemian waxwing Species Account –  কর্নেল ল্যাব অভ অর্নিথোলজি

হলার্কটিক পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ল্য প্যতি প্র্যাঁস্‌

ল্য প্যতি প্র্যাঁস্ (French: Le Petit Prince; ) বা ছোট্ট রাজকুমার একটি জগদ্বিখ্যাত উপন্যাসিকা যা শিশুদের জন্য রচিত। ফরাসী কবি, কথাসাহিত্যিক ও বৈমানিক  অঁতোয়ান দ্য স্যাঁত-এগজ্যুপেরি (১৯০০–১৯৪৪) কর্তৃক বিরচিত এই সুপ্রসিদ্ধ গ্রন্থটি ১৯৪৩ খ্রিষ্টাব্দে প্রকাশিত হয়। এটি এক শিশুর বয়ানে কাব্য ও দর্শনের অনন্যসাধারণ সাহিত্যকর্ম। ল্য প্যতি প্র্যাঁস্ ফরাসি ভাষায় লিখিত সর্বাধিক পঠিত গ্রন্থ হিসেবে বিবেচিত। বাংলাসহ পৃথিবীর অধিকাংশ ভাষায় এই গ্রন্থটি অনূদিত হয়েছে।

রচনা ও প্রকাশনা 
ল্য প্যতি প্র্যাঁস্ একযোগে মূল ফরাসী ভাষায় এবং ইংরেজি অনুবাদে ১৯৪৩ খ্রিষ্টাব্দের সেপ্টেম্বর মাসে প্রকাশ করা হয়েছিল। অদ্যাবধি ইংরেজিতে অনুবাদ করেছেন ছয় জন। এরা হলেন: ক্যাথেরিন উডস্‌, টি. ভি. এফ. কাফ, আইরিন টেস্টট-ফেরি, অ্যালান ওয়েকম্যান, রিচার্ড হাওয়ার্ড এবং ডেভিড উইলকিনসন। এ গ্রন্থটি বাংলায় বিভিন্ন হাতে অনূদিত হয়েছে। বাংলাভাষী বেলজিয়ান লেখক পল দ্যতিয়েন এ উপন্যাসিকাটি ছোট রাজকুমার শিরোনামে অনুবাদ করেন যা কলকাতা থেকে ১৯৭০ খ্রিষ্টাব্দে প্রকাশিত হয়। বাংলাদেশে  এ গ্রন্থটি ইংরেজি অনুবাদ থেকে বাংলা ভাষায় পৃথক তিনটি অনুবাদ করেছেন যথাক্রমে করেছেন মুরাদুল ইসলাম, মহসিন হাবিব এবং  হায়দার আলী খান।

আখ্যানভাগ

তথ্যসূত্র

আরো দেখুন 
  আঁতোয়ান্‌ দ্য স্যাঁতেক্‌সুপেরি

ফরাসি ভাষার গ্রন্থ
শিশুসাহিত্য
বেতার কার্যক্রমে অভিযোজিত উপন্যাস
সাহিত্যে পুরুষ চরিত্র
চলচ্চিত্রে অভিযোজিত ফরাসি উপন্যাস
কমিক্সে অভিযোজিত উপন্যাস
ভিডিও গেমে গৃহীত উপন্যাস
ফরাসি দার্শনিক উপন্যাস
ফ্রান্সের সংস্কৃতি
গাংনাই নদী

গাংনাই নদী বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ৩১ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গাংনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২৮।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

গাইবান্ধা জেলার নদী
গোবিন্দগঞ্জ উপজেলা
শিবগঞ্জ উপজেলা, বগুড়া
গিদারী নদী

গিদারী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গিদারীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২৯।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

লালমনিরহাট জেলার নদী
লালমনিরহাট সদর উপজেলা
আদিতমারী উপজেলা
গিরাই নদী

গিরাই নদী বাংলাদেশের উত্তর-পশ্চিমাঞ্চলের কুড়িগ্রাম জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গাংনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩০।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

কুড়িগ্রাম জেলার নদী
কুড়িগ্রাম সদর উপজেলা
নাগেশ্বরী উপজেলা
গুকসী নদী

গুকসী নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের নওগাঁ জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ১৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গিদারীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩১।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ভারতের নদী
নওগাঁ জেলার নদী
ধামইরহাট উপজেলা
পত্নীতলা উপজেলা
আদিতমারী উপজেলা
সৌম্যেন্দ্রনাথ ঠাকুর

সৌম্যেন্দ্রনাথ ঠাকুর (৪ অক্টোবর ১৯০১― ২২ সেপ্টেম্বর ১৯৭৪) একজন সাম্যবাদী বিপ্লবী, লেখক ও চিন্তাবিদ ছিলেন।

বংশ পরিচয় 
সৌম্যেন্দ্র নাথ ঠাকুর কলকাতার বিখ্যাত ঠাকুর পরিবারের সন্তান। মা চারুবালা দেবী ঢাকার বিখ্যাত নবকান্ত চট্টোপাধ্যায়ে কন্যা। পিতা সুধীন্দ্রনাথ ঠাকুর। প্রপিতামহ ছিলেন মহর্ষি দেবেন্দ্রনাথ। যদিও সাম্যবাদী ও মানবতাবাদী চিন্তায় উদ্বুদ্ধ হয়ে চিরকাল ঠাকুর পরিবারের ব্যতিক্রমী পুরুষ হিসেবে পরিচিত হয়েছেন তিনি। মানবেন্দ্রনাথ রায়ের পরেই আন্তর্জাতিক কমিউনিস্ট আন্দোলনে বাঙালী হিসেবে সৌম্যেন্দ্রনাথ সমধিক আলোচিত ব্যক্তিত্ব।

শিক্ষা 
১৯১৭ তে মিত্র ইন্সটিটিউশন থেকে ম্যাট্রিক ও প্রেসিডেন্সি কলেজ হতে ১৯২১ সালে অর্থনীতিতে অনার্স সহ বি এ পাশ করেন। তিনি মেধাবী ছাত্র ছিলেন, বর্ধমানরাজ-প্রদত্ত এক বছরের জন্য মাসিক ১০ টাকা সিনিয়র স্কলারশিপ পান।

রাজনীতি 
জোড়াসাঁকোর পারিবারিক ঐতিহ্য ও চিন্তার বিপ্রতীপে তিনি সাম্যবাদী ভাবধারায় আকৃষ্ট হন। নিখিল ভারত ছাত্র সম্মেলনে যোগ দিতে আমেদাবাদে যান ১৯২১ এ। কমিউনিস্ট ম্যানিফেস্টো ও রুশ বিপ্লব সম্পর্কিত বইপত্র পাঠ করে এবং কাজী নজরুল ইসলাম, মুজফ্‌ফর আহ্‌মেদের সাহচর্যে তিনি কমিউনিজমে দিকে অগ্রসর হন। বাগ্মী হিসেবে তার ভারতজোড়া খ্যাতি ছিল। তারই কৃত প্রথম কমিউনিস্ট ইস্তেহারের বঙ্গানুবাদ প্রকাশিত হয় কবি নজরুল সম্পাদিত 'লাঙল' পত্রিকায়। শ্রমিক কৃষক দলের দ্বিতীয় সম্মেলনে তিনি অভ্যর্থনা কমিটির সভাপতি নির্বাচিত হন। তার পিতা দেশের ব্রিটিশ বিরোধী রাজনীতি থেকে দূরে রাখার জন্যে ১৯২৭ সালে ইউরোপে পাঠালে বিদেশের কমিউনিস্ট বিপ্লবীদের সাথে ঘনিষ্ঠ হয়ে পড়েন।

আন্তর্জাতিক কমিউনিস্ট কংগ্রেসে 
১৯২৮ সালে অনুষ্ঠিত ষষ্ঠ আন্তর্জাতিক কমিউনিস্ট কংগ্রেসে ভারতীয় প্রতিনিধি হিসেবে মস্কো যান এবং সেসময় থেকে আন্দোলনের পুরোভাগে থাকেন। এর ফলে ব্রিটিশ এবং জার্মান সরকারের জেলে থাকতে হয় বেশ কিছুদিন। দেশে ফেরার পরেও গ্রেপ্তার হন ও আট বছর কারান্তরালে বাস করতে হয়।

পার্টি গঠন 
১৯৩৭ সালে The Revolutionary Communist Party of India (আর সি পি আই) দল গঠন করেন পরবর্তী সময়ে তার দল দ্বিধাবিভক্ত হয়ে যায়।

সাহিত্যচর্চা 
রাজনীতির পাশাপাশি সৌম্যেন্দ্রনাথ সাহিত্যচর্চা ও সংগীতচর্চা করে গেছেন আজীবন। কল্লোল গোষ্ঠীর একজন সুলেখক হিসেবে পরিচিতি ছিল তার। জার্মান, ফ্রেঞ্চ, রাশিয়ান ও ইংরেজিতে বহু গ্রন্থ রচনা ও অনুবাদ করেছেন। তার উল্লেখযোগ্য গ্রন্থগুলির মধ্যে আছে বিপ্লবী রাশিয়া, ত্রয়ী, যাত্রী, রবীন্দ্রনাথের গান, কমিউনিজম ও ফ্যাসিজম, গান্ধী ( ফরাসী ভাষায়), ট্যাকটিকস এন্ড স্ট্র‍্যাটেজি অফ রেভলিউশন প্রভৃতি। কমিউনিস্ট নেতাদের মধ্যে মানবেন্দ্রনাথকে বাদ দিলে তার লেখাপত্রই সবচেয়ে বেশি রাজরোষে পড়ে। ১৯৩৪ সালের আগেই তার তিনটি বই বাজেয়াপ্ত হয়। সেগুলি হল বিপ্লব বৈশাখী, ইনকিলাব জিন্দাবাদ, লাল নিশান। স্বরাষ্ট্র বিভাগ ও গোয়েন্দা দপ্তরের মতে তার সব বইই বাজেয়াপ্ত করার যোগ্য ছিল। 'সাম্রাজ্যবাদ বিরোধীই কংগ্রেস বিরোধী', 'চাষীর কথা', 'বন্দী' ও কিছু ইংরেজি বই 'পেজ্যান্ট রিভোল্ট ইন মালাবার', 'রেড হিন্দুস্থান', 'ওয়েলস ইন বেঙ্গল', 'ব্রিটিশ টেরর ইন ইন্ডিয়া', 'হররস ইন ঢাকা জেল' বাজেয়াপ্ত হয়েছিল সরকারের দ্বারা।

তথ্যসূত্র 

১৯০১-এ জন্ম
১৯৭৪-এ মৃত্যু
কলকাতা প্রেসিডেন্সি কলেজের প্রাক্তন শিক্ষার্থী
ভারতীয় সাম্যবাদী
বিপ্লবী সমাজতন্ত্রী দল (ভারত) এর রাজনীতিবিদ
ভারতীয় মার্ক্সবাদী
বাঙালি প্রাবন্ধিক
ভারতীয় বিপ্লবী
১৯৭৫-এ মৃত্যু
ঠাকুর পরিবার
ভারতীয় বন্দী ও আটক
ব্রিটিশ ভারতের বন্দি ও আটক
ভারতীয় রাজনৈতিক দলের প্রতিষ্ঠাতা
ভারতের বিপ্লবী কমিউনিস্ট পার্টির রাজনীতিবিদ
গোবরা নদী

গোবরা নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৪ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোবরা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩২।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

পঞ্চগড় জেলার নদী
তেঁতুলিয়া উপজেলা
দার্জিলিং জেলার নদী
পশ্চিমবঙ্গের নদী
অজিত বসু

অজিত বসু (জন্ম ১৯০৯―মৃত্যু ১৩ জানুয়ারি ১৯৮০) একজন বাঙালি সাম্যবাদী বিপ্লবী, কৃষক আন্দোলনের নেতা ছিলেন।

কৃষক আন্দোলন 
অজিত বসু হুগলি জেলার জেলার বড়া কমলাপুর এলাকায় কমিউনিস্ট আন্দোলনের প্রথম দিকের নেতা। স্থানীয় বিদ্যালয়ে শিক্ষকতা করতেন। ১৯৪৮ এ মূলত তারই নেতৃত্বে সিঙ্গুর থানা এলাকা জুড়ে অত্যাচারী জমিদার জোতদারদের বিরুদ্ধে জংগী কৃষক অভ্যুত্থান ঘটে। এই আন্দোলনে কমলাপুরের কৃষক কার্তিক ধাড়া ও গুইরাম মন্ডলের মৃত্যু হয় পুলিশের আক্রমনে। অজিত বসুকে হুগলি জেলে বন্দী রাখা হয়। পূর্নেন্দু পত্রীর তেভাগা সংক্রান্ত লেখা 'বড়া কমলাপুর' এ অজিত বসুর কথা উল্লেখ আছে।

কমিউনিস্ট পার্টিতে 
কমিউনিস্ট পার্টির সদস্য হয়েছিলেন ১৯৩৫ সালে। ১৯৬৪ তে পার্টি ভাগ হলে তিনি সি পি আই দলের হুগলি জেলা সম্পাদক হন। তিনি তার যাবতীয় সম্পত্তি পার্টিকে দান করেছিলেন।

তথ্যসূত্র 

১৯০৯-এ জন্ম
১৯৮০-এ মৃত্যু
হুগলি জেলার ব্যক্তি
ভারতের কমিউনিস্ট পার্টির রাজনীতিবিদ
ভারতীয় সাম্যবাদী
সুনির্দিষ্ট হামলা

সুনির্দিষ্ট হামলা বা  
ইংরেজি পরিভাষায় সার্জিক্যাল স্ট্রাইক (Surgical strike) হল এক ধরনের যুদ্ধশৈলী যেখানে নির্দিষ্ট সামরিক শত্রু বা শত্রুপক্ষের নির্দিষ্ট স্থানকে লক্ষ্য করে নেওয়া হয় এবং সেই নির্দিষ্টকৃত শত্রু বা স্থানে সূক্ষ্মভাবে মোক্ষম আঘাত হানা হয় যাতে সেই লক্ষ্যের কাছে অন্য কোনো অসামরিক বস্তু বা নাগরিক এই আক্রমণের কবলে না পড়ে।

বর্ণনা
সুনির্দিষ্ট হামলা সাধারণত অতর্কিতে, ঝটিকা গতিতে করা হয়। যুদ্ধ বিমান, ক্ষেপণাস্ত্র অথবা উৎকৃষ্ট-প্রশিক্ষণপ্রাপ্ত সৈনিক দ্বারা এই হামলা করা হয় যাতে দ্রুতগতিতে কাজ সমাধা হয়। এই ধরনের আক্রমণ আক্রমণকারীকে নিরীহ মানুষের ক্ষতি বা প্রাণহানি করার অপবাদ থেকে মুক্ত করে নৈতিকভাবে উচ্চ অবস্থানে থাকতে সহায়তা করে।

দৃষ্টান্ত

ইসরায়েল
১৯৮১ সালে ইসরায়েলের ইরাকি পারমাণবিক বিদ্যুৎকেন্দ্রের উপর বোমাবর্ষণ এটির প্রকৃষ্ট উদাহরণ। ১৯৭৬এ, উগান্ডাতে এদের একটি বিমান ছিনতাই করে ইসরায়েলি যাত্রীদের মুক্ত করাও এক সফল দৃষ্টান্ত।

মার্কিন যুক্তরাষ্ট্র
মার্কিন যুক্তরাষ্ট্র বেশ কয়েকবার ক্রুজ মিসাইল ব্যবহার করেছে আফগানিস্তানে আল-কায়দা জঙ্গিগোষ্ঠির উপর। সুদানেও এই প্রযুক্তিসমূহ কার্যকরী হয়েছে।

আরও দেখুন
 বিন্দুবৎ লক্ষ্যবস্তু (পয়েন্ট টার্গেট)
 বিমান হামলা

তথ্যসূত্র

সামরিক পরিভাষা
রণনীতি
যুদ্ধবিজ্ঞান
১৯৪৫-পরবর্তী যুদ্ধবিগ্রহ
লক্ষ্যস্থির করা (যুদ্ধবিগ্রহ)
ক্রিটারস ৩

ক্রিটারস ৩ ১৯৯১ সালে মুক্তিপ্রাপ্ত মার্কিন বৈজ্ঞানিক কল্পকাহিনী নির্ভর হরর কমেডি চলচ্চিত্র। ক্রিটারস চলচ্চিত্র সিরিজের ৩য় চলচ্চিত্রটি পরিচালনা করেছেন ক্রিস্টিন পিটারসন। এটি রচনা ও প্রযোজনা করেছেন রাপার্ট হার্ভি ও বেরি ওপার। এতে অভিনয় করেছেন এইমি ব্রোকস, জন ক্যালভিন, ক্রিস্টিয়ান কাজিনস, জোসেফ কাজিনস, লিওনার্দো ডিক্যাপ্রিও, ডন কেইথ ওপার প্রমুখ। ১৯৮৬ ও ১৯৮৮ সালে প্রথম দুই কিস্তি মুক্তি পাওয়ার পর ১৯৯১ সালে ৩য় কিস্তি মুক্তি পায়। প্রথম দুই কিস্তির মত এই ছবিটি গ্রোভার'স বেন্ড শহরে চিত্রায়িত হয় নি।

কাহিনী সংক্ষেপ
ক্রিটারস ২-এর ঘটনার কিছুদিন পর চার্লি ম্যাকফ্যাডেন বাকি ক্রিটারসদের খুঁজছে। অ্যানি, তার ছোট ভাই জনি ও তাদের বাবা ক্লিফোর্ড চাকা পাংচার হওয়ায় এক রেস্ট হাউজে অবস্থান করে। রেস্ট হাউজে অবস্থানরত ঐ পরিবার এবং একজন দুর্নীতিগ্রস্ত জমিদারের সৎ ছেলে জশকে চার্লি  ক্রিটারসদের ব্যাপারে সতর্ক করে দেয়। ঘটনাক্রমে এক ক্রিটারস ঐ পরিবারের গাড়িতে ডিম পাড়ে। তারা না জেনে ঐ পরিবার ডিমসহ গাড়ি নিয়ে চলে যায়। তারা তাদের ভাড়াবাড়িতে পৌঁছানোর পর ক্রিটারস ডিমে তা দেওয়ার জন্য পরিচারক ফ্র্যাঙ্ককে আক্রমণ করে। জমিদার বাড়ি ফিরে এলে জশ তার সৎ বাবাকে এক ঘরে আটকে দেয়, যে ঘরে ক্রিটারস ছিল। ফলে ক্রিটারস তাকেও খেয়ে ফেলে। পরে আরেক ভাড়াটিয়াকে সে আক্রমণ করে ও আহত করে। অ্যানি, তার পরিবার এবং জশসহ আরও পাঁচজন নিরাপদ স্থানে যাওয়ার জন্য বাড়ির ছাদে চলে আসে। এসময়ে চার্লি এসে বাকি ক্রিটারদের মেরে ভাড়াটিয়াদের উদ্ধার করে।

অভিনয়শিল্পী

 এইমি ব্রোকস - অ্যানি
 জন ক্যালভিন - ক্লিফোর্ড
 ক্রিস্টিয়ান কাজিনস - জনি
 জোসেফ কাজিনস - জনি
 নিনা এক্সেলরড - বেটি ব্রিগস
 উইলিয়াম ডেনিস হান্ট - ব্রিগস
 লিওনার্দো ডিক্যাপ্রিও - জশ
 ডন কেইথ ওপার - চার্লি ম্যাকফ্যাডেন
 জফ্রি ব্লেইক - ফ্র্যাঙ্ক
 টেরেন্স মান - উগ
 জস লুইস ভ্যালেনসুয়েলা - মারিও
 ডায়ান বেলামি - রসালিয়ে
 ক্যাথরিন কোর্টেজ - মার্সিয়া
 ফ্রান্সেস বে - মিসেস মেনগেজ
 বিল জুকার্ট - মিঃ মেনগেজ

কেরি এলওয়েজ স চলচ্চিত্রের ডিভিডি প্রকাশের সময় বলেন তিনি সয়ের জন্য ক্রিটারস ৩ ছবির জশ চরিত্রটি ছেড়ে দিয়েছিলেন। ফলে এতে অভিনয়ের সুযোগ পান লিওনার্দো ডিক্যাপ্রিও। এটি তার অভিনীত প্রথম চলচ্চিত্র।

মুক্তি
চলচ্চিত্রটি ১৯৯১ সালের ডিসেম্বরে সরাসরি হোম ভিডিও ফরম্যাটে যুক্তরাষ্ট্রে নিউ লাইন হোম ভিডিও মুক্তি দেয়। ২০০৩ সালে নিউ লাইন হোম এন্টারটেইনমেন্ট এই ছবির ডিভিডি প্রকাশ করে। ২০১০ সালে ওয়ার্নার ব্রস. ক্রিটারস সিরিজের ৪টি চলচ্চিত্র একসাথে করে ডিভিডিতে মুক্তি দেয়।

সমালোচনা
রটেন টম্যাটোস-এ দর্শকদের ভোটে এই চলচ্চিত্রের স্কোর ২৩%। এক্স এন্টারটেইনমেন্ট চলচ্চিত্রটিকে ১০-এ ৫ রেটিং দিয়েছে এবং একে প্রযোজনা সংস্থার কৌতুক হিসেবে উল্লেখ করেছে।

তথ্যসূত্র

বহিঃসংযোগ

 
 
 

১৯৯১-এর চলচ্চিত্র
১৯৯০-এর দশকের লোমহর্ষক চলচ্চিত্র
১৯৯০-এর দশকের বিজ্ঞান কল্পকাহিনী চলচ্চিত্র
মার্কিন চলচ্চিত্র
মার্কিন হাস্যরসাত্মক চলচ্চিত্র
ইংরেজি ভাষার চলচ্চিত্র
লস অ্যাঞ্জেলেসের পটভূমিতে চলচ্চিত্র
মার্কিন হাস্যরসাত্মক লোমহর্ষক চলচ্চিত্র
অ্যাপার্টমেন্ট বিল্ডিং-এর পটভূমিতে নির্মিত চলচ্চিত্র
১৯৯১-এর লোমহর্ষক চলচ্চিত্র
লস অ্যাঞ্জেলেসে ধারণকৃত চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
গোহালা নদী

গোহালা নদী বাংলাদেশের উত্তর-পশ্চিমাঞ্চলের সিরাজগঞ্জ জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ৯৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোহালা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৩।

প্রবাহ
গোহালা নদী মরা হুরাসাগর নদীতে পতিত হয়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সিরাজগঞ্জ জেলার নদী
উল্লাপাড়া উপজেলা
ফরিদপুর উপজেলা
শাহজাদপুর উপজেলা
ঘড়িয়া খাল নদী

ঘড়িয়া খাল নদী বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘড়িয়া খাল নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৪।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

বগুড়া জেলার নদী
গাবতলী উপজেলা
বগুড়া সদর উপজেলা
ধুনট উপজেলা